21.5.83 De Europæiske Fællesskabers Tidende Nr. C 134/7 
II 
(Forberedende retsakter) 
KOMMISSIONEN 
Forslag til Rådets direktiv om gennemførelse af princippet om ligebehandling af mænd og 
kvinder inden for de erhvervstilknyttede sociale sikringsordninger 
(Forelagt Rådet af Kommissionen den 5. maj 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
100, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I henhold til traktatens artikel 119 skal hver medlems­
stat gennemføre princippet om lige løn til mænd og 
kvinder for samme arbejde; ved løn forstås i denne 
artikel den almindelige grund- eller minimumsløn og 
alle andre ydelser, som arbejdstageren som følge af 
arbejdsforholdet modtager fra arbejdsgiveren direkte 
eller indirekte i penge eller naturalier; 
selv om artikel 119 finder direkte anvendelse på 
tilfælde af forskelsbehandling, der kan konstateres 
alene ud fra ligebehandlings- og ligelønskriteriet, kan 
der også være tilfælde, hvor gennemførelsen af lige­
lønsprincippet kræver vedtagelse af supplerende 
foranstaltninger, der præciserer rækkevidden af dette 
princip; 
i henhold til artikel 1, stk. 2, i Rådets direktiv 
76/207/EØF af 9. februar 1976 om gennemførelse af 
princippet om ligebehandling af mænd og kvinder for 
så vidt angår adgang til beskæftigelse, erhvervsuddan­
nelse, forfremmelse samt arbejdsvilkår (') skal Rådet 
med henblik på at sikre en gradvis gennemførelse af 
princippet om ligebehanding med hensyn til social 
sikring på forslag af Kommissionen vedtage nærmere 
bestemmelser særlig om dette princips indhold, 
udstrækning og gennemførelse; Rådet har med 
henblik herpå vedtaget direktiv 79/7/EØF af 19. december 1978 om gradvis gennemførelse af prin­
cippet om ligebehandling af mænd og kvinder med 
hensyn til social sikring (2); 
i henhold til artikel 3, stk. 3, i direktiv 79/7/EØF 
skal Rådet med henblik på at sikre gennemførelsen af 
princippet om ligebehandling inden for de erhvervs­
tilknyttede sikringsordninger på forslag af Kommissi­
onen vedtage bestemmelser, der præciserer dette prin­
cips indhold og udstrækning samt reglerne for dets 
gennemførelse; 
princippet om ligebehandling bør gennemføres inden 
for de erhvervstilknyttede sociale sikringsordninger, 
som dækker de i artikel 3, stk. 1, i direktiv 79/7/EØF 
omhandlede risici, samt inden for de sikringsord­
ninger, som før lønmodtagerne indebærer andre 
fordele i penge eller naturalier i den i artikel 119 
omhandlede forstand; 
gennemførelsen af princippet om ligebehandling er 
ikke til hinder for, at der kan fastsættes bestemmelser 
til beskyttelse af kvinder i forbindelse med svanger­
skab og fødsel —-
UDSTEDT FØLGENDE DIREKTIV: 
Artikel 1 
Dette direktiv tilsigter gennemførelse af princippet om 
ligebehandling af mænd og kvinder inden for de 
erhvervstilknyttede sociale sikringsordninger, i det 
følgende benævnt »ligebehandlingsprincippet«. 
Artikel 2 
1. Ved erhvervstilknyttede sikringsordninger 
forstås ordninger, der har til formål at sikre lønmod­
tagere og selvstændige erhvervsdrivende inden for en 
virksomhed eller en gruppe af virksomheder eller 
inden for en faglig eller tværfaglig branche, ydelser, 
der skal supplere ydelserne fra de lovbestemte sociale 
C) EFT nr. L 39 af 14. 2. 1976, s. 40. O EFT nr. L 6 af 10. 1. 1979, s. 24. 
Nr. C 134/8 De Europæiske Fællesskabers Tidende 21.5.83 
sikringsordninger eller træde i stedet for disse, uanset 
om medlemsskabet af disse ordninger er obligatorisk 
eller ej. 
2. Alle erhvervstilknyttede sikringsordninger er 
omfattet, hvadenten de er obligatoriske eller ej. 
Artikel 3 
Dette direktiv finder anvendelse på den erhvervsaktive 
befolkning, herunder selvstændige erhvervsdrivende, 
arbejdstagere og selvstændige erhvervsdrivende, der 
midlertidigt er uden arbejde på grund af sygdom, 
ulykke eller ufrivillig arbejdsløshed, og personer, der 
søger arbejde, samt på arbejdstagere og selvstændige 
erhvervsdrivende, der oppenbærer alders- eller invali­
depension. 
Artikel 4 
Dette direktiv finder anvendelse: 
a) på erhvervstilknyttede ordninger, der sikrer delta­
gerne ved: 
— sygdom, 
— invaliditet, 
— alderdom, 
— arbejdsulykker og erhvervssygdomme, 
— arbejdsløshed 
b) på erhvervstilkyttede ordninger, som vedrører 
andre sociale natural- eller kontantydelser, 
herunder ydelser til efterladte, familieydelser og 
ydelser i forbindelse med forskellige former for 
familie- og forældreorlov, såfremt disse ydelser 
udbetales til lønmodtagere og derfor er ydelser, 
som disse modtager fra arbejdsgiveren som følge 
af arbejdsforholdet. 
Artikel 5 
1. Princippet om ligebehandling indebærer, at der 
ikke finder nogen forskelsbehandling sted på 
grundlag af køn, hverken direkte eller indirekte, bl.a. 
under henvisning til ægteskabelig eller familiemæssig 
stilling, især for så vidt angår: 
— anvendelsesområdet for ordningerne samt betin­
gelserne for adgang til disse, 
— bidragspligt og beregning af bidrag, 
— beregningen af ydelserne, herunder ægtefælle­
eller forsørgertillæg, og betingelserne for varig­
heden og bevarelsen af retten til ydelserne. 2. Princippet om ligebehandling er ikke til hinder 
for bestemmelser om beskyttelse af kvinder i forbin­
delse med svangerskab og fødsel. 
Artikel 6 
1. Ved bestemmelser, der er i modstrid med prin­
cippet om ligebehandling, forstås bl.a. bestemmelser, 
som direkte eller indirekte, bl.a. under henvisning til 
ægteskabelig eller familiemæssig stilling, er baseret på 
kønnet, og som vedrører fastsættelse af: 
a) hvilke personer, der har ret til at deltage i en 
erhvervstilkyttet sikringsordning, 
b) hvorvidt deltagelse i en erhvervstilknyttet sikrings­
ordning er tvungen eller frivillig, 
c) forskellige regler for alder ved indtrædelse i 
ordningen, mindstekrav til anciennitet eller for 
karenstid, 
d) forskellige regler for tilbagebetaling af bidrag, når 
arbejdstageren forlader ordningen uden at have 
opfyldt betingelserne for at få udbetalt langtidsy-
delserne med opsættende virkning, 
e) forskellige betingelser for tilkendelse af ydelserne 
eller udelukkelse af de ene af kønnene fra disse 
ydelser, 
f) forskellige aldersgrænser for pensionsret, 
g) regler, der suspenderer rettigheder eller adgangen 
til at erhverve rettigheder i forbindelse med 
barselsorlov eller med lovbestemt eller overens­
komstmæssig forældreorlov, 
h) forskellige ydelser med hensyn til niveau eller 
beregning, især under hensyntagen til forkellige 
aktuarmæssige eller andre beregningselementer, 
for så vidt angår forhold som sygelighed, døde­
lighed eller middellevetid, 
i) forskellige bidragsstatser, bl.a. på grund af hensyn­
tagen til de beregningselementer, der er nævnt 
under h), 
j) forskellige kriterier eller kriterier, der kun gælder 
for det ene køn, for erhvervelse eller bevarelse af 
retten til at få udbetalt ydelser med opsættende 
virkning, når den pågældende forlader ordningen, 
eller for overførsel af denne ret til en anden 
ordning. 
21.5.83 De Europæiske Fællesskabers Tidende Nr. C 134/9 
2. Når det overlades til ordningens administrative 
organer at træffe afgørelse om tilkendelse af visse 
supplerende ydelser, skal ligestillingsprincippet over­
holdes. 
Artikel 7 
Medlemsstaterne træffer de nødvendige foranstalt­
ninger til 
a) at bestemmelser i kollektive overenskomster, virk­
somheders interne reglementer eller enhver anden 
aftale vedrørende erhvervstilknyttede sikringsord­
ninger, der er i modstrid med ligebehandlingsprin­
cippet, anses for ugyldige, kan erklæres ugyldige 
eller kan ændres. 
b) at ordninger, der indeholder sådanne bestem­
melser, ikke kan godkendes eller gøres obligato­
riske ved administrative foranstaltninger. 
Artikel 8 
Medlemsstaterne drager omsorg for, at bestemmelser 
i erhvervstilknyttede sikringsordninger, der er i 
modstrid med ligebehandlingsprincippet, bliver taget 
op til revision før den 1. januar 1986. 
Artikel 9 
1. Dette direktive er ikke til hinder for, at 
medlemsstaterne kan udsætte den obligatoriske 
gennemførelse af ligebehandlingsprincippet for så vidt 
angår: 
a) fastsættelse af pensionsalderen for ydelse af alders-
og arbejdsophørspensioner; 
b) peHsion til overlevende ægtefælle. 
2. En forudsætning herfor er dog, at ligebehand­
lingsprincippet endnu ikke er gennemført i de tilsva­
rende bestemmelser i de lovbestemte sociale sikrings­
ordninger. 
3. Den obligatoriske gennemførelse af ligebehand­
lingsprincippet kan ikke udsættes ud over den dato, 
hvor dette princip er gennemført i de lovbestemte 
ordninger. 
Artikel 10 
1. Dette direktiv er, for så vidt angår de i artikel 6, 
stk. 1 litra h), omhandlede ydelser såfremt disse 
beregnes på et aktuarmæssigt grundlag, der er forskelligt for 
mænd og kvinder, ikke til hinder for, at beregnings­
metoderne for disse ydelser, hvadenten de allerede er 
fastsat og under udbetaling eller endnu ikke er fastsat 
og kommer til udbetaling senere og iøvrigt vedrører 
en periode for medlemsskab af en erhvervstilknyttet 
ordning, der ligger forud for den i artikel 8 omhand­
lede revision, fortsat er undergivet de bestemmelser i 
ordningen, som var gældende for denne medlemspe-
riode. 
2. Dette direktiv er heller ikke til hinder for, at der 
for denne forudgående medlemsperiode gives mænd 
og kvinder mulighed for at opnå samme ydelser, 
f.eks. gennem betaling af ekstrabidrag med tilbagevir­
kende kraft. 
Artikel 11 
Medlemsstaterne indfører i deres nationale retsorden 
de nødvendige bestemmelser for, at enhver person, 
der mener sig krænket ved at princippet om ligebe­
handling tilsidesættes, kan gøre sine rettigheder 
gældende for retslige instanser efter eventuelt at have 
indbragt sagen for andre kompetente instanser. 
Artikel 12 
Medlemsstaterne træffer de nødvendige foranstalt­
ninger til at beskytte arbejdstagerne mod enhver 
afskedigelse, som måtte være en arbejdsgivers reak­
tion på en klage på virksomhedsplan eller på et 
søgsmål, fremsat eller indledt med det formål at 
udvirke, at princippet om ligebehandling overholdes. 
Artikel 13 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv inden den 1. januar 1985. De under­
retter straks Kommissionen herom. 
2. Medlemsstaterne fremsender inden den 1. januar 
1987 alle nødvendige oplysninger til Kommissionen, 
for at denne kan udarbejde en rapport til Rådet om 
gennemførelse af dette direktiv. 
Artikel 14 
Dette direktiv er rettet til medlemsstaterne.